|  |  |
| --- | --- |
| **Ime projekta** | **PO-MOČ** |
| **Podatki o nevladni oz. humanitarni organizaciji** | **DRUŠTVO DELAVSKA SVETOVALNICA**  DALMATINOVA ULICA 4, 1000 LJUBLJANA  01 43 41 293  [info@delavskasvetovalnica.si](mailto:info@delavskasvetovalnica.si)  [www.delavskasvetovalnica.si](http://www.delavskasvetovalnica.si) |
| **Odgovorna oseba** | Goran Lukić, predsednik |
| **Čas izvedbe** | 3. 5. 2019 – 18. 11. 2019 |
| **Kratek opis in povzetek rezultatov projekta** | Z ustreznim informiranjem, svetovanjem in / oziroma zagovorništvom delavcev ter spremljajočimi komunikacijskimi dejavnostmi se delovno izkoriščanje ne samo ustrezno prepoznava, temveč se z njim tudi ustrezno sooča ter se ga posledično odpravlja.  To smo realizirali s konkretnim informiranjem in svetovanjem potencialnim žrtvam delovnega izkoriščanja in prisilnega dela. Tako smo Izvedli smo 535 informiranj in opremili uporabnike z informacijami, ki jim bodo v pomoč pri uveljavljanju pravic. Opravili smo 545 pomoči in svetovanj in uporabnikom nudili celovito aktivno podporo v smislu zagovorništva pri odpravljanju delovnega izkoriščanja in uveljavljanju njihovih pravic.  S spremljajočimi komunikacijskimi aktivnostmi - 4 novinarske konference smo predstavili problematiko delovnega izkoriščanja kot oblike trgovine z ljudmi, informirali o konkretnih primerih delovnega izkoriščanja (gozdarstvo, gostinstvo in turizem) in predstavili smernice oz. priporočila za socialne partnerje, zlasti delodajalce v panogah, kjer je delovno izkoriščanje najbolj zaznano.  Opozorili smo na sporazum Slovenije s Srbijo o zaposlovanju srbskih državljanov v Sloveniji, ki tako kot tisti z BiH predvideva, da mora delavec v prvem letu ostati pri istem delodajalcu. Ta ga lahko disciplinira z grožnjami, da ga bo v primeru ugovorov vrnil domov. Kot smo izpostavili, pa smo tudi naleteli na primer delavca, ki se je moral pri delodajalcu zavezati, da bo pri njem ostal šest let, sicer bo za vsako leto od predčasne prekinitve pogodbe dolžan podjetju plačati 5000 evrov. Izpostavili smo velik problem pomanjkljivega obveščanja in informiranja delavcev migrantov.  Rezultati projekta so pokazali, da je potreba delavcev po informiranju in svetovanju glede njihovih pravic še vedno velika. Ozaveščanje o delovnem izkoriščanju in opolnomočenje uporabnikov sta izjemno pomembna dejavnika na poti k zmanjševanju delovnega izkoriščanja.  Ozaveščen, informiran in opolnomočen posameznik se zaveda svojih pravic, seznanjen je z možnostmi, kako jih uveljaviti oz. kako svoje pravice varovati in jih po potrebi zavarovati. |
| **Celotna vrednost projekta** | 6.201,90 EUR |
| **Odobrena sredstva Urada za komuniciranje** | 4.931,90 EUR |
| **Vrednost prostovoljskega dela** | 1.269,96 EUR |